توروز
#توروز، دیلسیز مدنییتیمیزی قورویان اؤزل کیتابلیق:
بو کیشی حسن بیهادی جنابلاریدیر؛ عؤمرونون بیر چوخ بؤلومونو دیلیمیز، اویغارلیغیمیز، وارلیغیمیزی یانسیدان بیتیکلری بیر یئره توپلاییب، آراشدیرماچی، اوزمانلار ائلهجه دونیا بیلی یوردلارینین بیلیم آداملارینین راحاتلیقلا اورنلارا ال تاپا بیلمکلری اوچون صرف ائتمیشدیر.
تک جانینا دئمک اولار، توروزون قوروجوسو Qurucusu هم ده قوروجوسو Qorucusu ساییلیر. مینلرجه تورکجه یاییلمیش بیتییی بیر یئره توپلاماق بیر نفرین یوخ، بلکی بیریلرینین آرخاسیندا آغیر بودجالار دایانان قوروملارین دا بیله، قولایجاسینا یئرنه یئتیرهسی ایش دئییل. آنجاق حسن بی هادی بو ایشی گؤروبدور دئمک.
توروزو یارادیب، باریندیریب، ایندی ایسه قورویور. بو قوروقچونون اؤزل یاردیمچیلاری دا وار. آنجاق سن و منیم بوینوما دوشن أن آز گؤرهو بو اولا بیلر لاپ آز اولسا دا مالی یاردیم ائدیب توروزو آیاقدا ساخلانماسیندا قاتقیمیز اولسون. بیزسیز ده بو ایش اولاجاق آنجاق نه یاخشی اولار بیز ده یاردیم ائدیب اینتئرنت اوزهرینده، توروز دوشرگهسینین اؤزل بویوتونو ساغلاماقدا یاردیمیمیز اولوب اؤزوموزو بئلنچی قالارغی ایشین یئرینه یئتیریلمهسینده اونورلو سایاق.
بو اوزدن توروز کیتابلیغینین اینترنت اوزهرینده اولان دوشرگهسینه گیریب؛ آنلاین اولاراق بانک کارتینیزلا الینیزدن گلن، قوجونوزون چاتدیغی قدر، لاپ بئله 5 مین تومن اولسا بیله، باغیش سئچهنهیین تیکلاییب یاردیمینیزی توروزدان اسیرگهمهیین.
اونوتمایاق بو یاردیملارحسن بی هادی یا باشقاسینا دئییل لاپ باشدا دیلیمیزه سونرا توروز کیتابلیغینین معنوی وارلیغینا سونولور.
چوخ ساغ اولون، وار اولون.
سایغیلاریملا حامید مورسلی
pbt_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab